rfütty ös. 

Kassák Lajos 
Májusi vers 


Ahol én születtem, 
virágok 

nem voltak. 

Ahol én felnőttem, 
madarak nem voltak. 


Ahol mostan élek, 
tűzrózsák 

ragyognak. 

Ahol most dolgozom, 
ércrigók 

dalolnak. 


Fejem fölött 
nagy vörös 
csillagok. 
Álmomban is 
védenek 
vaskarok. 


Szeretlek én, 
Angyalföld, 
új hazám, 
dicsértessél, 
szép május 
hajnalán. 


Gábor Andor 
Május 


És száll a szó, száll boldogan, 
s valahol hallja valaki. 

S a szálló szó tetté fogan, 

S piros tűz lángját gyújtja ki. 


S ki légbe küldte azt a szót, 
A földön porlik, néma lett, 
De szava bújt még, lázadót, 
És élve él a sír felett. 


A sír felett kinő a fű, 

A sír felett az élet áll, 
Májusfa nyílik, gyönyörű, 
S a halott költő muzsikál. 


Táncolj csak élet, láng, lobogj! 
Májusfa, nyílj, élő ölelj, 

Világ pirulj, vihar robogj, 
Holtak szavára így felelj, 
Költőd szavára Így felelj. 


Anyák napjára nagyon készült az őrsünk. 

Legelőször is az ajándékról vitatkoztunk. A fiúk 
azt mondták, hogy vitágot vegyünk. A lányok meg- 
magyarázták, hogy az nem érvényes ajándék, mett 
apánktól kapjuk rá a pénzt. Ők azt mondták, hímez- 
zünk terítőket. A fiúk megmagyarázták, hogy nem 
tudnak kézimunkázni. 

A lányok vállalkoztak rá, hogy majd megtaníta- 
nak bennünket. 

Ádám Etáékhoz jártunk kézimunkázni. Az ő 
nagymamája edzett már. Még emlékszik a szamo- 
vár-klubra. Bár azóta leszokott a teáról; — érdekes! 
Ádám Etának volt egy játéknyomdája kiskorából. 
De ezzel nem betűket lehetett nyomtatni, hanem 
állatokat, vitágokat, Hófehérkét és a hét törpét. 
Vettünk valamilyen anyagot. Felszabdaltuk kis terí- 
tőknek. És mindenki annyi törpét nyomtatott rá, 
ahányat csak akart. Például egyet. Az is nagyon 
szép. És éppen elég lesz majd kihímezni. 

Mi fiúk hetekig varttunk. Már hamarabb készei 
lettünk volna, de a lányok mindig fölfejtették vi 
lünk, amit keservesen böködtünk. Kérdeztük, hogj 
miért. A hímzések hátlapját mutatták. Olyan vo 
az, mint a rádió belsejében a huzalok. Miért baj az 
A lányok azt mondták: csúnya. És kész. 

Az ünnepségen átadtuk az anyáknak az ajánd 
kunkat. A fiúk anyukái nem akarták elhinni, hogj 
mi tudunk kézimunkázni. De aztán elhitték. Met 
azért azt tudhatták, hogy anyák napján csak net 
hazudunk. 

Azután következett a második meglepetés: ai 
ünnepi műsor. Az őrs minden tagjának adtunk vala 
mi szerepet, hogy minden anya gyönyörködhesseti 
Sajnos csak ott vettük észre, hogy Varjú Andtist k 
felejtettük a szereposztásból. Pedig az ő mamája ? 
első sorban ült. És már előre könnyezett. Akkof 
gyorsan kitaláltuk, hogy Varjú Andris majd lapoz 
Göndör Mari zongorázik, ő meg lapozza a kottá 


neki. Csakhogy Varjú nem ismerte a kottát egyálta- 
Ján. A nagy izgalomban el is felejtettük, hogy min- 
dig meg akarják buktatni énekből. De most már 
mindegy volt. Kilökdöstük Marival együtt a szín- 
padra. Szegény Varjú csak állt ott a zongora mellett 
és bámulta a Mari bal fülét. Mást nem is látott 
b; almában. De Göndöt Mari tudja, mi a barátság. 
Amikor lapozni kellett, kicsit belerúgott Andrisba 
szívességből. Ezt a közönség nem láthatta. Csak a 
lapozást. Ugyhogy amikor vége lett a darabnak, 
Varjú is meghajolt, nemcsak Göndör Mari. És a 
mamája annyira tapsolt, de annyira, hogy ismételni 
kellett nekik. Mari a ráadást inkább fejből játszotta. 
És amikor befejezte, Varjú Andtis vihette ki a szé- 
ket a színpadról. 

A harmadik meglepetés volt a legjobb. Ezt én 
találtam ki. Mondtam, hogy adjunk szetenádot az 
anyáknak. Az őrs rögtön mondta, hogy adjunk. 
Később azt is mondták, hogy nem tudják, mi az a 
szerenád. Én is csak a nagymamámtól tudtam. Me- 
sélte, hogy az ő falujukban az volt a szokás, hogy 
májusban énekeltek a legények a lányok ablaka 
alatt. És azt is mondta a nagymamám, hogy életé- 
ben akkor volt a legboldogabb, amikor ő is kapott 
szerenádot. Én rögtön elhatároztam, hogy szerená- 
dot adok a nagymamámnak, hadd legyen megint 
boldog. És tőlem ezt kapja anyák napjára. Remé- 
lem, apukámtól is kap valamit, mert eredetileg az 
ő anyja. 

Elmeséltem az őtsnek az ötletemet. Megenged- 
tem, hogy utánozzanak nyugodtan. Mindenki akart 
utánozni. És akkor elhatároztuk, hogy az őts ebben 
is összetart. Őrsi szerenád lesz, az őrsi anyák ablaka 
alatt. 

Nem ment simán. Mert például Bacsóék a hetedik 
emeleten laknak. Már mindenki kinézett az ablakon, 
csak a Bacsó mamája nem. Olyan magasra nem 
hallatszott fel a mi énekünk, csak a villamos, meg 
a kukás autó. 


Ebből is tanultunk. Wittneréknél már a lakásajtó 
előtt énekeltünk ínkább. Ők a toronyházban lak- 
nak. Az ő mamája meg is hallotta, de a szomszéd- 
bácsi még előbb. Kirohant a folyosóra. Azt mondta, 
kihívja a rendőrséget, ha nem hagyjuk abba rögtön. 
Mett ez csendháborítás. Pedig ő maga hábortította 
leginkább a csendet, annyira ordítozott. Ezt meg is 
mondták neki a többi szomszédok. Mert addigra 
már mindenki kinn állt az ajtóban, csak a Wittner 
mamája nem. Sőt minket is behívott a lakásba. Azt 
mondta, ott nem baj ha énekelünk. 

Még Hejjeséknél is érdekes eset történt. Náluk 
az udvarban énekeltünk, mert a konyhaablak oda 
nyílt. És Hejjes biztosan tudta, hogy a mamája most 
a konyhában van. Főzi az ünnepi vacsorát anyák 
napjára. Tényleg így volt. Hejjes mamája nagy 
örömmel hallgatta a szerenádot. Közben kétszer 
beszaladt a konyhába, nehogy odaégjen a csirke- 
paprikás. Még mások is hallgatták az énekünket. 
Egy öteg néni az első emeletről pénzt szórt le az 
udvatra. Mi szépen összeszedtük, hogy ne kelljen 
neki fáradnia. Amikor visszavittük, nagyon csodál- 
kozott. Azt mondta, nekünk dobta a pénzt, mert 
azt hitte, újra divatba jött a kintorna. Az ő fiatal 
korában néha kintornások énekeltek az udvatokban 
és várták, hogy aprópénzt dobjanak nekik a lakók. 
Mi nem mettünk tovább kérdezősködni, pedig még 
mindig nem éttettük, mi is az a kintorna. Varjú sze- 
rint olyan totnaóra, amikor kínlódik valaki, például 
Göndör Mati, a túd-mászással. 

És még mindig nem ért véget az anyák napja. 
Be is írtam a naplóba a folytatást: 


MÁJUS Az őrsünk anyák napjára háromféle meg- 
lepetést szetzett. Később még lett egy trá- 
adás. Az ünnepeltek, vagyis az anyukák 
azt mondták, hogy ezentúl mi varrjuk fel 
a leszakadt gombokat. Mert ez aztán a leg- 
nagyobb öröm. Mármint nekik. 


Gyurkovics Tibor: NÉVIKE 


Május 4. Mónika — vár a pitos pónija. 
Május 8. Mihály — mi fáj? 

Május 13. Szervác — kiürült a szerház. 
Május 16. Botond — verd a betont! 


Május 25. Orbá 


za e 


Május 22. Júlia . — nem kell mindjárt elájulnia ! 
Május 23. Dezső — feje búbján beesik az eső. 
Május 24. Eszter — ha megfog, nem ereszt el. 


— lefetyel a borban. 


Gianni Rodari 


B katona 
takarója 


Fordította és átdolgozta: 
Sziráky Judit 


Amikor a háború végleg befejező- 
dött, Vincenzó, a katona is hazatért 
elrongyolódott egyenruhájában, mel- 
lében szaggató köhögéssel s hátán 
egy katonai pokróccal. Mindössze ez 
a két dolog, a köhögés és a takaró 


volt a jutalma a hosszú-hosszú hábo 
rús évekért. É 
— Most majd pihenni fogok : 
mondta a családjának. 
De a kínzó köhögés nem engedt 
pihenni, s néhány hónap alatt a sírb 
vitte. 


Feleségének s gyermekeinek csak 
a takarót hagyta emlékül. Három 
gyermek maradt utána, s Gennaro 
legkisebb, aki a háború alatt szüle 
tett, csupán öt éves volt. Neki jutot 
a katona takarója. Édesanyja estén, 
ként, amikor ráterítette apja pokró, 
cát, altató mesét mondott neki, A 
mese két tündérről szólt, akik oly 
nagy takarót szőttek, hogy az be tud 
ja takarni a világ összes fázó gyerme. 
két. De akármilyen nagyra szőtték is, 
mindig kimaradt alóla egy kisgyerek, 
aki fázott, és sírva kért egy kis csücs. 
köt a takaróból, hogy megmeleged 
jék alatta. Csakhogy a takarót nem 
volt szabad megtoldani-foldani, egy 
darabból kellett lennie, egyvégtében 
kellett szőni; ezért a tündérek min. 
dig felfejtették, s elölről kezdték a 
szövés munkáját, hogy valamivel na: 
gyobbat készítsenek. 

A két tündér éjjel-nappal dolgo: 
zott, fejtett és szőtt, szőtt és fejtett, 
és sohase fáradt bele a munkába. . . 


De a kisfiú belefáradt a mesehallga: 
tásba, és elaludt, mielőtt meghallgat: 
ta volna a végét. 


Abban az évben igen kemény tél 
köszöntött be, Gennaro mamája meg: 
betegedett, s a kisfiút a szomszédok 
vették magukhoz. A szomszédok kó: 
bor népek voltak, kocsijukon mesz 
szire elvándoroltak, s útközben egy 
kicsit kéregettek, egy kicsit szájhar 
monikáztak, s egy kicsit árusítgatták 
azokat a gyékénykosarakat, amelye: 
ket szekerezés közben fontak. 

Gennaro egy papagájt kapott tőlük 
kalitkában, s az a csőrével számozott 
cédulákat húzott ki egy ládikóból, é 
a számokat meg lehetett tenni a lot 
tón. Gennarónak az volt a feladatai 
hogy a papagájt mutogassa, s ha né: 
hány fillért kapott, egy számot hú: 
zasson vele a ládikóból. A napok 
hosszan s unalmasan teltek, de Gen 


naro a cédulákról unalmában kibön- 
észte és megismerte a számokat. 
Megesett, nem is egyszer, hogy olyan 
városba jutottak, ahol a lakosok ma- 
guk is nagyon szegények voltak, 
ilyenkor még a szokásosnál is véko- 
nyabb szelet kenyér és hígabb leves- 
ke jutott, de amikor leszállt az este, 
Gennaro beburkolódzott egyetlen 
kincsébe, édesapja takarójába. A meg- 
hitt melegben édesdeden aludt, s 
olyan papagájról álmodott, amely be- 
szélni tudott, és mesét mondott neki. 
A vándorok egyike, aki maga is vé- 
gigküzdötte a háborút, megszerette 
a kisfiút, a katona árváját, s elmagya- 
rázgatta neki azt a száz és száz érde- 
kességet, ami a hosszú út során elé- 
jük bukkant. Később megtanította 
olvasni is, az olvasókönyv lapjai azok 
az útjelző táblák voltak, amelyeken a 
városok és községek neve állott. 


— Látod, ez a létra az A. Az a má- 
sik, sovány, keszeg alak, amely olyan, 
mint egy fogantyú nélküli sétapálca, 
az I. Az a nagy hasú néni a B. 


Gennaro esze jól fogott, s a vándor 
vett neki irkát meg ceruzát, és meg- 
tanította az utcatáblák feliratainak le- 
másolására. Gennaro sok irkaoldalt 
írt tele azzal a városnévvel, hogy An- 
cona, meg azzal is, hogy Pesaro. És 
egy nap, teljesen egyedül, minden 
másolás nélkül le tudta írni, hogy 

. APA. Aztán le tudta írni a saját nevét 
is, betűről betűre, hiba nélkül. 


Milyen szép álmai voltak aznap éj- 
szaka édesapja takarója alatt. Azt ál- 
modta, hogy a beszélő papagáj a két 
takarószövő tündérről mesél neki. 
És ő látja is a két tündért: a Szerete- 
tet és a Tudást, amint szövik-szövik a 
takarót, amíg csak elég nagy nem lesz 
ahhoz, hogy betakargassa a világ min- 
den fázó gyermekét, úgy, ahogy őt az 
édesapja katonatakarója. A szövéssel 
nem készültek el, s a mese se ért 
Véget álmában, de azért gyönyörű 
Volt. 

És ez a mese is úgy szép, ha nincs 
Vége. Így marad, befejezetlenül. De 
Egyszer majd vége lesz. Pontosan ak- 
kor, amikor a két tündér megszövi 
4 világnagy takarót. 


Papp László 


ay 
Kerekezők 
Van nekem egy jóbarátom, 
Meg egy piros kerékpárom. 


Kerekezünk a környéken, 
Előbb ketten, aztán négyen. 


Még két szomszéd srácra várunk, 


Akkor aztán starthoz állunk. 


Indul a bringázók raja; 
Nem ismerünk fáradtságot. 


Megrendezzük mindennap a 
, Lakótelep-bajnokságot." 


Simon Emil 
Utazás 


Pipacsok a töltés mellett, 
táncos lányok — úgy lebegnek. 
Ha vonat jön, lesz mulatság: 
szirmaikat lehullatják. 


Kilenc óra negyvenhárom, 
kiszállok egy állomáson. 
Taposom a kavicsokat, 
elfut mellettem a vonat. 


Felém int a falu tornya, 
ő is velem vándorolna, 
megrezzen a jelzőtábla, 
látom rajta: szaladgálna. 


Öregasszony kék kendőben 
botorkálva megy előttem. 

Se nem néném, se nem anyám, 
mégis annak szólítanám. 


Fecske Csaba 
Szókrátész, a kecskebak 


Jól áll (Szégyen a csupasz áll!) 
Az útnak ez a gyér szakáll 
S a két szép szarv is, mely hegyes 
(És ráadásul ingyenes!) 
Tudod már, ez nem te vagy! 
Na ki, 
na ki? 
Szókrátész, a kecskebak 


A káposzta-tan doktora 
Ezt elárulja fogsora 
Kiművelt fő, nem parlagi 
, Mek-mek-mek" — oly jó hallani 
Tudod már, ez nem te vagy! 
Na ki, 
na ki? 
Szókrátész, a kecskebak 


Ó, beszennyezni nem lehet 
E kristálytiszta jellemet 
Ahogy e bölcs viselkedik 
Elnézném akár reggelig 
Tudod mát, ez nem te vagy! 
Na ki, 
na ki? 
Szókrátész, a kecskebak 


Lehetne ügyvéd, vagy bíró 
Bemutatná a Híradó 
De a hírt, rangot megveti 
Csöndes békesség kell neki 
Tudod márt, ez nem te vagy! 
Na ki, 
na ki? 
Szókrátész, a kecskebak 


Jámboran áll az udvaron 
Bölcseket gondol, én tudom 
Nem mondja ki, hát bölcs marad 
(Ismerünk elég szamarat!) 
Tudod mát, ez nem te vagy! 
Na ki, 
na ki? 
Szókrátész, a kecskebak 

A focibajnokság tavaszi fordulója nem sok jóval 
kecsegtette a hat bét, melynek kapuját, mint ismere- 
tes, Méri (Szép Elemér) védte. Legnagyobb ellen- 
felüknek, a hat ásoknak a múlt év elején egy leiga- 
zolt — NB kettes! — játékossal sikerült erősíteniök. 
El is veszítették ellenük mindkét őszi meccsüket a 
bések — az egyiket olyan csúfosan (5 : 1-re), hogy 
valahányszor eszükbe jutott, elöntötte arcukat a 
szégyenpír. 

Bár a papírforma egyértelműen az ások mellett 
szólt, senki se gondolja, hogy Mériék eleve feladták 
a meccset. Számos esetről tudtak, amikor az esély- 
telennek hitt csapat, óriási meglepetésre, fölényes 
győzelmet aratott. Ilyenfajta meglepetésben remény- 
kedtek. 


A taktikát Jenci, a csapatkapitány tömöten így 
! fogalmazta meg: küzdeni ínszakadásig. Hogy ezt 
! mennyite komolyan gondolta, mutatják a taktikai 
megbeszélés végén elhangzott szavai. 

— Ha megismétlődik a tavalyi csúfos vereség — 
! jelentette ki—, lemondok. 


Dermesztő csend következett. Mindannyian tud- 
) ták, hogy a csapat léte forog kockán! Mert nyilván- 
. való volt: ha Jenci lemond, összeomlik az együttes. 
Szétszótódik, mint pelyva a szélben. 

Az előkészületekhez tartozott a szurkolók bizto- 
sítása is. Szerencsére Mérinek sikerült levezényelnie 
elsős öccse osztályát a napköziből. 


Mikiék, szám szerint huszonhárman, a saját kapu 
előtt foglaltak helyet a meredek partba vájt lépcső- 
sorokon. Már a meccs kezdete előtt harsányan 
zengték: 

— Hajrá, bé! Haj-rá, bél... Haj-rá, bé!!! 

Hiába volt azonban a lelkes biztatás, a bések szá- 
mára nagyon rosszul indult a találkozó. Mindjárt a 
harmadik percben gólt kaptak. Rábotult a pályára 
a szégyenteljes őszi vereség vésztethes árnyéka. 

A gólt, természetesen, az ások új csillaga, Mészá- 
ros Róbert lőtte, akit az egyszerűség kedvéért Hen- 
tesnek hívtak. Pedig kettős védőőrizetet kapott. 
Úgy látszott, lehetetlen tartani. Az őszi meccsen lőtt 
öt gólból is három az ő nevéhez fűződik. 

— Elkezdte Hentes a gólgyártást — állapította 
meg valaki elégedetten a tribün túlsó oldalán. — 
Csak így tovább! 

A pályán Jenci üvöltözött a Hentes őrzésére ren- 
delt védőkkel. 


— Mondtam, hogy álljatok rá!l... Nem meg- 


mondtam, hogy álljatok rá!... Ne hagyjátok élni! 
Szusszanni se tudjon! 

Az ások a gól után is egyre-másra vezették táma- 
dásaikat, valósággal ostrom alatt tattották Méri ka- 
puját. Mindenki azt hitte, meg lesz most is az ötös. 
A bések azonban elszántan és ügyesen védekeztek, 
az utolsó pillanatban mindig közbe tudott lépni 
valaki, Méri pedig a parádés védések egész soroza- 
tát mutatta be, néha önmagát is felülmúlva. 

Telt múlt az idő, de újabb gól nem esett. Ezért 
az ások taktikát változtattak. Felhagytak a tohamo- 
zással, visszavonultak a saját kapujuk alá, csak Hen- 
tes maradt elöl. Majdnem bevált a számításuk. Hen- 
tes ugyanis egy előrevágott labdával — hogy, hogy 
nem? — megugrott, s már csak Mérivel állt szem- 
ben. 

Vétfagyasztó pillanat volt. 

Méri vetődésre készen kijött a kapuból a közele- 
dő csatár elé. Jól látta, hogy Hentes az őszi negyedik 
gól előtti jelenetet akarja ismét eljátszani. Akkor is 
egyedül jött a kapura, sietség nélkül, mivel a védők 
messze mögötte tanyáztak, akárcsak most. Úgy tett, 
mintha jobbta akarná elgutítani a labdát, s miután 
ő elvetődött a jelzett irányban, megkerülte szépen 
balról, és besétált a bőrrel a kapuba. 

A kapujából kimozduló Méti remegett az izga- 
lomtól. Tudta, a második gól, a mely feltartóztatha- 
tatlanul közeledett, megpecsételi a csapat sotsát. Ha 
bemegy — gondolta kétségbeesetten —, főbe lövöm 
magam. De érezte — tehetetlen. Ez az átkozott 
Hentes és Mészáros megint hülyét csinál belőle, s 
rajta fog töhögni a fél világ. Briganti! 

Miki, körülötte ülő társaival egyetemben, ponto- 
san érzékelte a közelgő tragédiát. Még néhány pilla- 
nat és beteljesedik. A. vétbeli szutkolóknak nem 
kell magyarázni, mit érez az ember, még ha csak 
elsős is, amikot nem megy csapatának a játék, s 
szinte vergődik az ellenfél matcangoló katrmaiban. 
Nincs ennél szívfacsaróbb látvány! Tétlenségre kár- 
hoztatva nézni, kedvencei rút megalázását. Elvisel- 
hetetlen! 

Csoda-e, ha Miki kivetkezett valódi önmagából ? 
Évezredek mélyéből sarjadó ősi ösztönök lettek 
úrrá rajta. A döntő pillanatban, amikor Hentesnek 
már csak egy, legfeljebb két lépést kellett tennie a 
kapu felé, hogy aztán bedobja védhetetlen cselét, 
Miki eltotzult arccal felugrott, karjait a magasba 
lökte, s embertelen hangon felvisított. Akár a tajga 
sebzett vadállata. 


— Pász-szold le-e-e!!! 

Ha valaki normális emberi hangon kiabál ilyes- 
mit a pályára, Hentes meg se hallja, s gurul tovább 
az akció a maga útján. Miki üvöltése azonban bár- 
minek nevezhető volt, de normális emberi hangnak 
semmiképpen. Hentes úgy vélte, valamiféle égi tü- 
neménytől származik, s megtorpant. 

Mindez a másodperc tött része alatt játszódott le. 
Mégis, mire a csatár észbekapott, Méri már előtte 
feküdt, szilárdan bittokolva a labdát. 

Csodálatosan időzített vetődés volt! 

Méri lábai ugyanabban a pillanatban rugaszkod- 
tak el a földtől, amikor Miki fájdalmas visítása fel- 
szárnyalt az égre. A két testvér annyira összehangol- 
tan működött, mintha valamiféle titkos elektronika 
irányította volna őket. 


Mindenkinek elállt a lélegzete. A kivételesen ritka 


pillanatok ünnepélyessége kerítette hatalmába a 
lelkeket. 


Hosszú ideig senki sem moccant. Hentes bálvány- 
ként állt Méri felett. Nem hitt a szemének, hiszen 
az imént már a hálóban látta a labdát, s most ott 
lapult a kapus hasa alatt. Elképesztő ! 


Felemelte a fejét, a tribünte nézett, aztán meg. 
indult az elsősök csopottja felé, amelyből kimagag, 
lott a karját még mindig az ég felé tartó Miki. 

Hentes léptei vésztjóslóan döngtek a síri cseng, 
ben. 


— Kivégzi! — suhant át a rémület a szemtanú. 
kon. — Lemészárolja! 

A csodacsatár azonban, beleütközve a partvonal. 
ba, hirtelen lefékezett. Jól megnézte magának a 
gyereket, és ezt sziszegte feléje: 

— Paréj! 

Minden szutkoló tudja, hogy a kihagyott gól. 
helyzet felhozza az ellenfelet. Ez történt most is, 
A bések szárnyakat kaptak, beszorították az ásokat, 
valósággal a kapujukhoz szegezték őket, sőt nem 
sokkal a félidő vége előtt egy kavarodás után meg. 
szerezték a kiegyenlítő gólt. 

Leírhatatlan volt az öröm a tribün túlsó végében, 
Mikiék nem látták, ki lőtte a gólt, de az nem is 
számított. A lényeg, hogy a labda a hálóba került, 
a bíró — egy harmadikos gimnazista — fújt, és 
középre mutatott, majd egy perc múltán jelezte a 
félidő végét. 


Játékosok, szurkolók egyaránt sejtették, hogy a 
második félidőben soha nem látott csata elé néznek. 


Nem tévedtek. 


Az ások a kezdés után rögtön hatalmas iramot 
diktáltak. De percek alatt kitűnt, hogy csapatuk 
nem tudta kiheverni az első félidő megrázkódtatá- 
sait. Minden megmozdulásuk götcsös erőlködésről 
tanúskodott. Rontást rontás követett, amiben me- 
gint csak Hentes járt az élen. Sorozatban kihagyott 
három olyan ordító gólhelyzetet, amilyet ember- 
emékezet óta nem láttak azon a pályán. Teljesen 
elvesztve önbizalmát, idétlennél idétlenebb dolgo- 
kat művelt. A végén már a labdát se tudta tisztessé- 
gesen levenni. 


S bekövetkezett, amire álmában sem gondolt sen- 
ki: a bések megszerezték a vezetést. Igaz, potyagól- 
ból, s ezt Jenciék se tagadták, de a potyagól is — 
gól, amit a nagykönyvben éppen úgy jegyeznek, 
mintha a legmintaszerűbb akció szülte volna. 

Valaki vaktából előrevágta a labdát, amely ártal- 
matlanul pattogott a kapu felé. A hátvéd, hogy 
gyorsítsa a játékot, nem akarta leállítani — hanem 
kapásból vissza. Csakhogy lyukat rúgott. (Később 


azzal mentegetőzött, hogy a labda megpattant egy 
kavicson, azétt nem találta el.) A kapus, aki biztosra 
vette, hogy a hátvéd hárít, oda se nézett. 
Fantasztikus potyagól! 
Az elsősök ötömmámora a hisztéria határait sú- 
rolta. Féktelenül zengett a ,,Haj-rá, bél? Betöltötte 
az egész hegyoldalt. 


De a mérkőzésből még hátra volt tizennégy hosz- 
szú perc. A. huszonkét játékos, legvégső erőtartalé- 
kait is mozgósítva harcolt — az ások az egyenlítő 
gólért, a bések az eredmény tattásáétt. 


Az utolsó előtti percben ismét fontos szerepet 
kapott a kavics. Nem az, amelyiken a bések vezető 
gólja előtt — a hátvéd állítása szerint — a labda 
megpattant, hanem egy másik. 


Az ások szöglethez jutottak. Mindenki tudta, 
hogy a szögletrúgás az ások egyik fő fegyvere. Sok 
nehéz meccset nyertek már meg a segítségével. Elég, 
ha emlékeztetünk rá, hogy az őszi öt gólból hármat 
szögletrúgás előzött meg. Ha mindehhez hozzátesz- 
szük, hogy valószínűnek látszott: ez az ások utolsó 


Folytatása következik a 16. oldalon 


Felvidéki András rajzai 


A bányász gyetekek legszívesebben a Mogyorós- 
oldalon szánkóztak, amelynek aljában a Barbara- 
táró szádája sötétlett, előtte egy régi facsille bukott 
orra. A szánkók szélesebben suhantak a meredek 
dombon, el a táró előtt, kifutottak a rétre, amely 
laposan húzódott a bányamezőig. 


Egy délután a gyerekek nagy hólabdákat gurigat- 
tak a tetőn. Némelyiket legurították a dombon, ahol 
egy-egy szikladarabon ezer felé szakadtak. Mások- 
ból hóembett építettek ; három hólabdát tettek egy- 
másra, mindegyik kisebb volt az alatta levőnél. Sár- 
garépából lett az orra, szénből a szemei, barnavas- 
érc darabokból a szája s a gombjai. Tömzsi karjába 
szúttak egy kopott nyítrfaseprőt, fejére csaptak egy 
lyukas cserépfazekat. Egészen emberformájú lett. 
Vidáman táncolták körül. 


Ez után, ha felhúzták a szánkót a tetőre, meg- 
veregették a hóember nagy hasát, megkerülték, s a 
másik oldalán indultak lefelé. 


Hamarosan besötétedett. A gyerekek hazaszéled- 
tek, de a szánkókat nem cipelték magukkal, csak 
odatámasztották a táró mohos ácsolataihoz. Nem 
nyúlt azokhoz a kutya sem. 


Talán a gyerekek be sem hunyták még szemeiket, 
a táró száján kibújt egy apró, sötét alak, egy pöttöm 
bányamanó. Szakasztott olyan öltözék volt rajta, 
mint a bányászokon, egyik kezében kis csákány, a 
másikban ezüstmécses. Megfogta az egyik szánkó 
madzagját, kihúzta a meredek alá. Ráült a fűzfa- 
vesszőkből font ülésre, s kicsi csákányával rákop- 
pintott a szánkó orrára. Lássatok csodát! Ilyet még 
az öregapám se látott. A szánkó elindult fel a dom- 
bon, mintha ló vagy szamár húzta volna, egyenesen 
neki a hóember hasának. 


— No, no... — motyogta álmosan a hóember —, 
ki merészel ilyenkor háborgatni? 


A. manócska is megriadt, mikor meglátta a hatal- 
mas fazékkalapú, ferdeszájú alakot. 


— A Bergmanli vagyok — mondta a kis teremt- 
mény, s igyekezett kirángatni a szánkó orrát a hó- 
ember pocakjából. — Hát te ki vagy? 


— Nem ismersz meg ? Én a hóember vagyok. Ma 
délután készítettek a gyerekek. 


A kis manó igyekezett betömni a hóember hasán 
ütött sebet. Mikor készen lett, megveregette, pas- 
kolgatta, s akár a gyerekek, körüljárta. Sipkáját ma- 
gasra emelve indult lefelé a meredeken, élvezte a 
száguldást. Kifutott a rét közepéig. Megfordította 
a szánkó orrát, ráütött megint a csákánnyal, s az 
vidáman csúszott fel a tetőre. Így ment ez éjfélig. 
A manó olyan jól szórakozott, mint még sohasem. 
Nekidűtötte a szánkót egy vastag bányafának, s el- 
tűnt a sötét táróban. 

Viktor Gyula 
A köember 


Keresztes Dóra rajza 


Így ment ez minden este. A gyerekek hazamen- 
tek, a manó előbújt és éjfélig szánkózott. A gyere- 
kek észre sem vették, hogy szánkójukat más is hasz- 
nálja. 

Február végén azonban meleg szelek kezdtek 
bukdácsolni a Rudahegy oldalán. Este, mikor a 
manó felért a dombtetőre, azt látta, hogy a hóember 
ugyancsak összehúzta a nyakát, mintha meg is töpö- 
rödött volna. 


— Jó estét, hóember — köszöntötte a szokásos 
módon —, de az csak nyöszörgött keservesen. — 
Valami bajod van? 


— Végem van, manócskám, végem van. . . Meg- 
érkezett a tavaszi szél, az én legnagyobb ellenségem. 
Nemsokára elolvadok, elpusztulok. 


— Szeretnél sokáig élni? 


— Ki ne szeretne? Én is szeretném látni egyszer 
a virágokat, a gyümölcsöket. . . 


— Majd én elintézem a te dolgodat — s a Berg- 
manli levette kis csákányát a szánkóról, mélyen 
belevágta a hóember hátába. 


Hirtelen csillogni, villogni kezdett az egész hegy- 
tető. A hóembert testéből kacskaringós villámnyalá- 
bok kígyóztak magasba, belsejéből mély sóhajtás 
tört fel. A közeli házakban felriadtak a bányászok. 


— Sóhajtott a bánya — mondogatták egymásnak. 


— Most már halhatatlan leszel, itt fogsz állni év- 
századokig — mondta a manó a hóembernek, mi- 
közben kihúzta csákányát annak hátából. Felpattant 
a szánkóra, vígan indult lefelé a dombon, de bizony 
a szánkó talpa meg-megcsikordult, hiszen a hó alól 
itt-ott előbukkant már a tavalyi száraz fű. 


A gyetekek nem mentek fel többé a tetőre azon 
a télen, mert másnapra, mikor hazaértek iskolából, 
csak néhány hófolt fehérlett a Mogyorós-hegy olda- 
lán. Egy hét múlva kidugták fejüket a sárga kikerí- 
csek, hirdették a világnak, itt van a tavasz. Tavasz 
ide, meleg oda, a hóembert tovább trónolt a magas- 
ban. Ilyet még a legöregebb bányász sem látott. 
Felmásztak néhányan a meredeken, s tapogatni 
kezdték a jégszerű tüneményt. El is csodálkoztak 
azon nyomban. Nem hóember volt az, hanem szép 
fehér kő, kőember. 


Ott áll azóta is büszkén, habár jég mállasztja, eső 
veri, szél fújja. Alját belepte a zöld moha, de szája 
ma is úgy, olyan ferdén vigyorog, ahogy elszabták 
az egykori gyerekek. Éjszakánként azonban felmá- 
szik hozzá a kis bányamanó, leül a tövébe s halkan 
beszélgetnek, miközben a völgybéli bányászházak 
ablakai meleg fénnyel világítanak, s a szobában 
talán a nagyapa meséli unokáinak a kőember tör- 
ténetét. 

Sétavonat 
is lehetne 


Terka húgom előttem bandukolt. Fejét le- 
horgasztotta és húzta a lábát. 

— Helló, ki rúgott bokán? — böktem meg 
a táskámmal, amikor utolértem. 

— Senki. De valami csúnyán feltörte a sar- 
kam. Fáj. 

— Megmondjam, mi az a valami? A zok- 
nid. Mikor tanulod meg, hogy kell egy zoknit 
felhúzni? 

Terka arca felderült, mintha a világ legjobb 
viccét hallotta volna, aztán elmagyarázta : 

— Egy zoknit felhúzni nem nagy dolog, de 
kettőt! Mert, jobb, ha megtudod, hogy a má- 
sodik törte fel a bokám. Az elsővel semmi ba- 
jom. A második csúszott le hátul a sarkamnál. 

Mire a zoknifelhúzás művészetéről kicserél- 
tük a véleményünket, haza is értünk. S ekkor 
hirtelen rádöbbentünk, hogy semmi kedvünk 
bemenni a lakásba. Simogató meleg, tiszta, 
szélcsendes idő volt. Pont kirándulásra való. 
Sőt péntek, vagyis a tanulás sem sürgetett 
bennünket. 

— Nem tudnál máskor hétfőn lesántulni? 

— Majd igyekszem. De azért most sem kell 
bent savanyodnunk. Menjünk egyet az Úttö- 
rővasúttal. 

— Jó, menjünk. Legalább három éve nem 
ültem rajta. 

Azzal bedobáltuk az ebédet, ahogy édes- 
anyánk mondja, ha kissé kapkodva eszünk, 
és hipp-hopp, fenn voltunk az Úttörővasút 
Széchenyi-hegyi végállomásán. Éppen ott, 
ahol 1948. április 11-én az első kapavágással 
megindult az egyvágányú hegyi pálya építése. 

Az Úttörővasút, mint a neve is mutatja, az 
úttörőké és a kisdobosoké, ha utaznak rajta. 
Ha munkára kerül a sor, már csak , nagyok" 
jelentkezését fogadják el. Köztük is a legráter- 
mettebbekét. Úttörők a kalauzok, a forgalom- 
irányítók, a pályaellenőrök . . . Megannyi fe- 
lelős poszt. 

A vasúti pálya több szakaszban épült, teljes 
hossza 12 kilométer. A Szabadság-hegyen, a 
János-hegy oldalán végighaladva, a Ságvári- 
liget érintésével félkörben megkerüli a Hárs- 
hegyet, majd leereszkedik a Hűvösvölgybe, az 
alsó végállomásra. Ha nem Úttörővasút len- 
le, séta-vonatnak is hívhatnánk. Egyenletesen 
(nagyjából 20 kilométeres sebességgel) kerül- 
geti a tekintélyes ősfákat, megfontoltan, mint- 
ha maga is gyönyörködne bennük. Nem cso- 
da. Gyalog alig-alig megközelíthető, rejtőző 


szépségek bukkannak elő minden kis kanyar- 
ban. 

A Norma-fa megállótól remek sétautak 
visznek a János-hegyi kilátóhoz, Makkosmá- 
"riára, a Disznófő-forráshoz, s onnan Libegő- 
vel ismét a János-hegyre. Bár, ha a Disznófő- 
höz vagy Makkosmáriára akarunk jutni, jobb, 
ha az Előre állomáson szállunk le. A János- 
hegynél mostanában kár lenne megszakítani 
az utazást. Nem azért, mert a kilátóhoz vezető 
út kissé meredek. Csak a kilátó miatt. Azt 
most renoválják. Budapest legmagasabb pont- 
ján, 529 méter magasban épült. A négy, egyre 
kisebb körteraszos kilátó maga 23,5 méter. 
Tiszta időben 70—80 kilométerre is ellátni 
innét. 

— Vagyis, ameddig a szem ellát — mondta 
a húgom. 

Amikor a kalauz azt mondja, Ságvári-liget, 
mindenki egy szép, magas tisztásra gondoljon 
a János-hegy és a Nagy-Hárs-hegy között, 
ahová már száz éve is szívesen jártak kirándul- 
ni, s amelyet Ságvári Endréről, a magyar kom- 
munista fiatalok vezetőjéről és mártírjáról ne- 
veztek el a második világháború után. A Hárs- 
hegy tetejére jelzett turistaút visz. A csúcs alatt 

pedig ott a Báthory-barlang bejárata. Báthory 
László szerzetes állítólag ebben a barlangban 
lakott az 1400-as években. Szállása nem lehe- 
tett túl komfortos, mégis lefordította benne 
magyarra a Bibliát, amelyet addig csak latinul 
olvashattak (akik tudtak). 

A szépnevű végállomásról, a Hűvösvölgy- 
ről pedig ugyan ki ne tudná, hogy a főváros 
legnépszerűbb kirándulóhelye volt. A Nagy- 
réten sok-sok titkos találkozón vettek részt a 
haladó eszméket valló (baloldali) turistaegye- 
sületek tagjai. Erre emlékeztetnek az út men- 
tén felállított szobrok, változatos építészeti 
alkotások. 

A Hűvösvölgyből könnyűszerrel el lehet 
jutni Nagykovácsiba, Remete-kertvárosba, 
Ady-ligetre, a Vadaskertbe és a Látó-hegyre. 

Mi, persze, sehova se indultunk. Csak egye- 
nest haza. Közben sem szálltunk le az Uttörő- 
vasútról sehol. Üldögéltünk, mint a jógyere- 
kek. A Terka sarka miatt. Kész szerencse, 
hogy a zöld annyiféle lehet. Es az óvatosan 
bodorodó lombok formája, és a dombok, ár- 
kok, patakok íve is oly sokféle lehet. Így leg- 
alább szemmel kirándultunk. Különben, ki 
tudja, tán még unatkoztunk volna. . . 

Folytatás a 11. oldalról 


egyenlítési lehetősége, érzékelhető, milyen izgalom 
uralkodott a pályán. 

A szélső gondosan leállította a labdát a satok- 
zászló helyén (sarokzászló ugyanis nem volt, ami 
gyakran heves vitákra adott okot), miközben a kapu 
előtt lázas helyezkedés folyt. Kiváltképpen Hentes 
serénykedett, hogy kiszabaduljon a védők gyűrűjé- 
ből. Tudta, ha ezt befejeli, mindent megbocsátanak 
neki. Talán említeni se kell: kitűnően fejelt, és mivel 
a magassága is megvolt hozzá (179 cm), messze föl- 
dön nem akadt védő, aki szabályos eszközökkel 
semlegesíteni tudta. Ha jól kapta a labdát, a követ- 
kező pillanatban már zörgött a háló. 

A. nézőtéren is tetőfokára hágott az izgalom. S 
Miki most sem volt képes elviselni a tétlenség okoz- 
ta kínokat. Amikor már a csontjai is sajogtak — 
mintegy isteni szikra által —, megvilágosodott az 
agya. 

Vincus ült mellette, a padtársa, aki a célbadobás 
művésze volt. Igazi őstehetség. Tíz-tizenöt méterről 
bármit eltalált. Már szeptemberben is tízből kilenc 
volt az átlaga. 

— El tudod találni? — kérdezte tőle suttogva. 

— Mit? — csodálkozott Vincus. Néha nehezen 
kapcsolt. 

— A labdát. 

A. gyetek rápillantott a célpontra, s látva, hogy 
lőtávolon belül van, hanyagul odavetette: 

— Persze — s már nyúlt is a zsebébe, ahol mindig 
akadt néhány gondosan kiválasztott kavics. 

— Amikor éppen el akarja rúgni — figyelmez- 
tette Miki. 

— Oké! — nyugtázta Vincus az eligazítást. 

A szélső, hosszas készülődés után, szemét eszelő- 
sen a labdára szegezve, nekifutott, hogy beívelje 
a hosszúsatok felé, Hentes fejére. 

Ekkor lépett akcióba Vincus. 

Mit mondjunk ? Ha azt mondjuk, megfagyott az 
erekben a vét - . semmit sem mondtunk. Képzelje el 
ki-ki! A szélső már fut, hogy elvégezze a sarok- 
túgást, s mikor a lendület csúcspontjára ér, hirtelen 
észreveszi, hogy a gondosan leállított labda meg- 
indul. Persze fut tovább, mert nem hisz a szemének. 
Hogyan is hihetne? Hiszen ez tömény képtelenség ! 

S mi a vége? Az, hogy bekövetkezett az elképzel- 
hetetlen. Amikor a szélső odaért, a labda nem volt 
ott, ahonnan el kellett volna túgnia. Ráadásul, a sze- 
rencsétlen, az ámulattól, na meg a hirtelen fékezés- 
től, fenékre huppant. Szentül meg volt győződve 
róla, hogy földrengés áldozata. 

Leghamarabb Hentes tért magához. 

— Te, hülye, mindjárt vége! — üvöltötte a kapu 
előteréből a szélsőjének. 

Miki ekkor felugrott, az arca telis-tele volt kaján 
vigyotgással. 

— Viszket a fejed? Vakard meg! — kiáltotta. 

A csődöt mondott csodacsatát ismét jól megnézte 
magának a nagyhangú gyereket. 

Mi sem természetesebb, hogy a szélső, amiko 
második nekifutásra sikerült elvégeznie a sarok 
rúgást, a labdát pancset módra a kapu mögé emelte 

S ezzel valójában véget is ért az ádáz küzdelem, 

Az elsősök hosszasan ünnepelték a hét bé csa. 
patát. 

— Szép volt, fiúk! Szép volt fiúk! — visították 
kórusban, majd felvonultak az iskola bejárata elé, 
hogy diadalmenetben kísérjék le a hegyoldalon a 
nap hőseit. 

Az ások hamatabb végeztek az átöltözéssel. Le. 
hajtott fejjel, szótlanul ballagtak el a sorfalat állg 
kicsik között. Hentes azonban megtorpant előttük, 
Megkereste szemével Mikit, odalépett hozzá, majd 
lenyúlva a magasból, ujjai közé fogta a gyerek fülét, 
Ahogy a tornatanáttól látta nem egyszer. 

Nem csavatta, nem is szorította nagyon, csak 
éppen fogta, hogy a gyerek el ne szaladhasson, mi. 
előtt elmagyarázna neki néhány szükséges tudni. 
valót. 

De alighogy Hentes bittokbavette Mikit, egy osz- 
tálytársa már rohant az alagsorba. 

— Jenci-i-i! A Hentes veri a Mikit! — üvöltötte, 

Így aztán, amikor Hentes el akarta éppen kezdeni 
az okítást, Jenci már ott volt, s megragadta jobbjá- 
val a csodacsatát karját. 

— Elengedni! — mondta csendes, de feltétlen 
engedelmességet követelő hangon. 

Hentes feléje fordult. Jenci nézése egyetlen pilla- 
nat alatt meggyőzte, hogy számára nincs választás, 
Engedni kell. 

— Csak nem gondolod, hogy bántani akarom! — 
szólt, igyekezve menteni méltóságát, majd fejtegetni 
kezdte a szurkolói erkölcs egynémely szabályát. 

De Jenci nem hagyta. 

— Nekünk is vannak szabályaink, ha nem tud- 
nád — vágott közbe. — Az első így hangzik, idé- 
zem: , A kicsik füle — tabu!" Vagyis tilos hozzá- 
nyúlni. Ajánlom, jegyezd meg jól! 

— Egyéb ajánlatod nincs? — kérdezte hetyké 
a másik, jelezve, hogy egyáltalán nincs betojva, d. 
közben repdeső szemével a távozás irányát kereste. 

— De van! — válaszolta Jenci már élesebben. — 
Ha fáj a kudatc, ajánlom, menj haza és borogasd! 

— És igyál rá kamillateát! — tette hozzá Méri, 
aki a többi csapattaggal együtt akkor sorakozott fel 
Jenci mellé. 

— Yes, sir! — bólintott Hentes, s fenyegetően 
megvillant a szeme. — De javaslom, ha eljön a sze- 
zonja, gyűjtsétek a kamillát tonnaszámra, mert talál- 
kozunk még a pályán. 

Sarkon fotdult, és gyors léptekkel távozott. 

Jenci ekkor a kicsikhez fordult. 

— Köszönöm a szurkolást, az egész csapat nevé- 
ben — mondta a meghatottságtól kicsit sápadtan. 
— A dicsőség fele a tiétek! 

Felállította a csapatot az első bé előtt, s vezényelt. 

— Háromszoros éljen a szurkolás bajnokainak! 

— Éljen! Éljen! Éljen! — harsogta egyöntetűen 
a tizenegy fáradt fiú. 


Dobra verjük 


Parázs István 


Holdbújócska 
Udvarol a Hold a fáknak, 


ők csak bókolnak, mókáznak. 


Szélölelő lomha árnyék, 
hold-ragyogta buta játék. 


Félkaréj kis sárgadinnye 
látszik ág mögött belőle, 
de ha sóhajt kóbor szellő, 
Hold karéja újra megnő. 


Gyermekfalu Battonyán. Eddig úgy tudta a világ, Battonya 
nevezetessége az, hogy elsőként szabadult fel a német megszállás 
alól. Most viszont egyre többen tudják, hogy itt épül fel Magyar. 
országon az első gyermekfalu. Ebben a faluban olyan házak épül, 
nek, amelyek igazán pótolják az otthont azoknak, akik azt nélkü. 
lözik. A környezetbe illő házakban 6—8 különböző életkorú 
gyermek él majd a , mamával". A világon több, mint kétszáz 
gyermekfaluban élnek már gyerekek úgy, hogy édesgyerekeiként 
és a többinek testvéreként neveli őket egy-egy nevelőanya. A faly. 
építéséről, a szükséges pénzről egy nemzetközi gyermekvédelmi 
szervezet gondoskodik. Főhivatású gyermeknevelőkben pedig, 
szerencsére, nálunk sincs hiány. 48 
Tornázzunk zenére. Éppen ezt teszik Kecskeméten a Szalvay 
Mihály Úttörő és Ifjúsági Otthonban. Hat-tíz éves gyermekek 
minden héten, hétfőn és szerdán foglalkozáson gyakorolják és 
élvezik a ritmikus mozgást. És, természetesen a zenét. t 
Kisdobosok a szakkörben. Ezt a címet viseli egy új könyv, 
amely az Ifjúsági Lap- és Könyvkiadó Vállalat Tapasztalatcsere 
című sorozatának tizedik darabjaként jelent meg. A kötetben. 
Vas megyei kisdobos- és szakkörvezetők tapasztalatait, ötleteit, 
javaslatait lehet olvasni. A színjátszó, a báb-, a nyelvi játék, a 
mókamester- és a környezetvédelmi szakkör tagjai, vezetői merít- 
hetnek elsősorban belőle. A kötetben szó esik még az összetett 
(komplex) érdeklődésű gyerekek szakköréről és az úgynevezeti 
baráti körről, amely nem más, mint klub cigánygyerekeknek. — 
Az első fellépés. , Negyed kettőkor már az úttörőházban vol- 
tunk... Apukám, nagyapám és még sok szülő, gyerek a néző- 
téren. Ekkor nem éreztem már semmi izgalmat. ... Az én csiz- 
más lábam járta a táncot. Úgy éreztem, hogy a közönségnek is 
tetszett, mert csak mosolygós arcokat láttam. A műsor végén 
nagy tapsot kaptunk." Így számolt be a veszprémi Csikász 
Róbert, az úttörőház kisdobos néptánccsoportjának tagja leg- 
utóbbi szerepléséről. Aki kedvet kapott Robitól, ne titkolja. Per- 
düljön táncra. Ha nem tud, kérje, hogy tanítsák meg. 
Mellékletünk: A pávafarkú békegalamb elkészítési módja. Vág- 
játok körül a galamb testét és a két négyzetet, amiből készül 
majd a szárny és a farok. A galamb testén nyissátok fel a két-két 
fekete csíkot, ide kerül a mintarajzon is látható módon a szárny 
és fárok. A kis köröcskét szúrjátok át, ide kell befűzni a fel- 
függesztéshez szükséges zsinórt. Ezek után hajtsátok egymásra 
a galamb testét és ragasszátok össze. A ,tollazatot" a szaggatott 
vonalak harmonikaszerű hajtogatásával készíthetitek el. A nas 
nagyobbikból lesz a szárny, a kisebből a farok. Ha áthúztátok az 
előre felvágott nyíláscsíkon, a farok középre eső szélét ragasszá- 
tok össze, hogy szétterülve pávafarok alakzatban maradjon. Ha 
a zsinórt hurkapálcára kötitek, a könyvespolc könyvei közé dugva 
lebeghet a békegalambotok. 

Írta Gyárfás Endre, rajzolta Koltai Éva 


Postafiók 100 


Mintának emlegethetnénk Biró 
Szilvi (Budapest, XIII., Országbíró 
utcai általános iskola), bemutatkozó 
levelét. Hallgassátok csak! 

sKiskorom óta szüleimmel és testvé- 
reimmel együtt Angyalföldön lakom. 
Bölcsődébe, óvódába is ide jártam, és 
itt kezdtem el az iskolát. Szeretek itt 
élni. Régi munkáskerület ez, valamikor 
nagy nyomorban éltek az emberek. Ma 
egyik lakótelep a másikat éri! Zsolti 
öcsém másodikos, mindketten ugyan- 
abba az iskolába járunk. Sokat emleget- 
jük azt az időt, amikor ő még kicsi volt, 
olyan négy éves, és állandóan kérdezős- 
ködött. Az utcán, a járműveken, az 
áruházban, a közértben — de még ott- 
hon is. Egyik nap amikor anyukával 
együtt jöttek az óvodából, meglátott 
egy gyereket, hátán iskolatáskával. 
Megkérdezte anyukát: — Az a gyerek 
iskolás? — Igen— mondta anyu. Miért 
jár iskolába? — Hát, hogy okosodjék. 
— Miért okosodjék? — Hogy tudjon 
valamit. — Miért kell valamit tudni? 
— Hogy ne felejtse el amit tanul. — 
Miért ne felejtse el? — Hogy ha felnőtt 
lesz, tőle is kérdezhessen valamit a kis- 
fia! — Nagyot nevettünk ezen, és néha 
most is folytatjuk ezt a családi kérdezz- 
felelek játékot." Remélhetőleg a já- 
ték levelezés formájában folytatódik, 
szerkesztőségünkkel! 

Vidám történetet írt Szirmai 
Viktor úttörő (Budapest, II., Lóránt- 
ffy úti általános iskola). 

Riporter szakköri tag vagyok, de ez 
csak annyiból tartozik ide, hogy egyik 

szombaton kirándultunk. Apukám is ve- 
lünk jött. Jól éreztük magunkat a buda- 
keszi parkerdőben, sokat nevettünk, 
különösen akkor, amikor a muflonoknál 
egyikünk elkiáltotta magát: vSzia tef- 
lone Hazafelé cukrászdába mentünk. 
Abba a nevezetes Szép Ilonaiba, ahol 
Ságvári Endrét 1944-ben lelőtték. Kis 
emlékszobor áll a kertben. Szóval jól 
éreztük magunkat, különösen akkor, 
amikor apuka jóvoltából mindannyian 
besütiztünk. És tulajdonképpen ezzel 
kezdődik a történetem. A jótékony ado- 
mányozó ugyanis úgy döntött, hogy 
anyukának, a sszegény otthon mara- 
dottnakc vigaszdíjként viszünk süte- 
ményt. Így is történt. Ahogy a szép nap- 
sütésben mentünk-mendegéltünk lefelé, 
apu észrevette, hogy testvérem ruhája 
nem áll a legjobban. Odaadta az egyik 
srácnak a sütis csomagot, és nekilátott 
az öltözet helyreállításához. Én pedig 
nagy szeretettel végigsimítottam ke- 
zem barátunk arcán azzal a megállapí- 
tással, hogy jé, pelyhedzik a szakállad! 
Közben a süti kibillent a kezéből és le- 
esett. Mondanom sem kell, a habos fe- 
lére. Hiába csomagolták, azt észreve- 
szi az ember. Valahogy megnyomogat- 
tuk, restauráltuk, de ezzel még nincs 
vége! Hazafelé menet már a házig vivő 
buszra szálltunk és minden reményünk 
megvolt arra, hogy a csomag épségben 
hazaér. A zaklatott sorsú sütiscsoma- 
got én gondoztam. Igenám, de kedves 
testvérkém véletlenül — vagy szándé- 
kosan, azt a mai napig sem tisztáz- 
tuk — kissé megugrott. És a süti újból 


Tóth Róbert munkája, Pécs, Egyetem úti Ált. Isk. 


leesett! Természetesen a tetejére. l 
aztán nem haboztunk a szétnyomot 
habos süti sorsát illetően; szép cserd. 
ben kissé megnyitva a tetejét, elhelyez: 
tük egy kuka tövébe. Azért nyitottuk 
meg, mert hátha a verebek, vagy a ku- 
tyák szeretik a habos sütit, még ilyen 
szétment állapotban is. Aztán fogtuk 
magunkat és elballagtunk a legköze- 
lebbi cukrászdába. Ujakat vásároltunk, 
Szent fogadást tettünk, nem modjuk el 
anyunak az előzményeket, hogy pazar- 
lók és ügyetlenek voltunk. De — mint 
kiderült — apu, a testvérem és én is 
külön-külön beszámoltunk anyunak ró- 
la. )De ne mondd meg nekik, mert nem 
akartunk erről beszélnix alapon. Gon- 
dolom, másokkal is előfordult már 
ilyesmi, nem igaz?x § 

Jó ÖTLET-ről kaptunk hírt Tapol- 
cáról. Varga Katalin negyedikes 
(Tapolca, Lenin tér 11. 5301) írta: 

sA mi könyvtárunkban nemcsak ol- 
vasunk, hanem sok egyebet is csiná- 
lunk. Van egy szakkörünk. Annak a 
neve KIS ALKOTÓK KÖRE. Sok érdekes 
dolgot készítünk itt: festünk, rajzo- 
lunk, batikolunk, textilt festünk. Leg- 
utóbb linómetszetet készítettünk. Ez 
utóbbit különösen kedveljük. Sólyom 
Sanyi bácsi megtanított minket a met- 
szés titkaira. Napról napra, foglalko- 
zásról foglalkozásra sok szép munka 
készül a tapolcai gyermekkönyvtárban. 
Még kiállítást is rendezünk! És ízelí- 
tőül küldünk néhány munkát a KIS- 
DOBOS-nak!" Köszönjük! És köszön- 
jük Sólyom Sanyi bácsi fáradozását is. 


Cisdobos 


Kisebb babát maradék fonalból, 
nagyobbat vetőmagboltban vehető 
,textúrázott kötöző"-fonalból ké- 
szíthetsz. Mi itt a nagy baba mérete- 
it adjuk meg centiméterben, ezt fe- 
lezd vagy negyedeld, ahogy kívánod. 


Végy egy 45 cm hosszú vékony, 
kemény falapot vagy kartont (1. áb- 


szerint a fonalat, nagy babánál három, 
kicsinél egy ujjnyi vastagságig, majd 
(2. ábra) ideiglenesen kötözd össze 
a végeinél (K). Húzd ki a kartont 
vagy lécet, és egyik végénél 6 cm- 
nyire kötözd szorosan össze (3).Eza 
rész lesz majd felvágva és , megnyír- 
va" a haj (H). Alsó végét vágd fel 
ollóval. 


A hajrész alá (4.) dugj a fonalköteg 
közé egy 4 (2, v. 1,5) cm átmérőjű 
golyót (G), ez lehet fonalgombolya- 
gocska, vagy akár vattagolyó, Alatta 
újból kötözd többszörösen körül 
(5.), így a golyóval bélelt hely lesz a 
fej. A nyak (Ny) alatti fonalköteget 
válaszd négy egyforma vastag csomó- 
ra, a két szélsőből lesznek a karok, 
a két középsőből a test. Mindegyiket 
három egyenlő részre választva (6.), 
végeiket ideiglenesen összekötözve 
fond be, az ismert háromeres fonás- 
sal (7.). A három fonat pontosan 
egyenlő vastag legyen, ezt akár szám- 
lálással is ellenőrizned kell, csak így 
lesz szép. 


A karoknak alsó egyharmadát vágd 
le, mert a kar nem lehet olyan hosz- 
szú, mint a test és a lábak együtt. 
Amikor a test, a törzs fonásával 
majdnem a hosszúság felénél tartasz 
— tehát deréktájban — kötözd szo- 
rosan össze, és ne fond tovább, mert 
ettől lefelé van a baba szoknyarésze. 
Belül nem kell lábakat fonnod, hiszen 
úgysem látszana. 


A babának köténye is lesz, ez a 9. 
ábra szerint készül, vagyis más színű 
fonalból való derékkötő madzagra 
kettős hurkolással kb. kétaraszos da- 
rabokat illesztesz, annyit, amennyi 
a derékon körben elfér. Már csak a 
gombszemek felvarrása, és orr, száj 
Piros fonallal való kivarrása van hát- 
ra. Mint a 8. ábrán látod, a haj alatti 
felfüggesztő fonal, a nyak- és egyéb 
kötések, valamint a szoknya más szí- 
nű, mint a többi rész. 


Megadjuk az ábrát és a megfejtéseket. Nektek kell ki. 
találnotok, melyik szó hová kerül. Ha készen van, a zöld 
négyzetekbe eső betűket olvassátok össze. Ezt kell a 
keresztrejtvényből beküldeni (O0-Ó). 

8 betűs: jótanuló 

7 betűs: nagyító, a mondat 

6 betűs: sandít, hatván 

5 betűs: ugrat, erény, rontó, ostor, jeles, magas 
4 betűs: óbor 

3 betűs: élő, íny, tíz, aló, akó, zog, rét, ebi 

2 betűs: la, én, őr, hn, ny, ér, án, vi, ló, ék 

Írjátok meg levélben az öt fejtörő megoldását és vágjátok 
le a bal felső sarokban levő 9-es számot. A korábban meg- 
fejtett és megőrzött márciusi, áprilisi megfejtésekkel és 
a hetes és nyolcas számokkal együtt tegyétek borítékba 
és az e havi megfejtéssel együtt adjátok fel postán 
címünkre: Kisdobos szerkesztősége, 1502 Budapest, 
Postafiók 100. A beküldési határidő május 20. A helyes 
megfejtésekre válaszlapot küldünk. Aki szeptembertől 
részt vett a rejtvényfejtési pályázaton és már kapott 
két képeslapot, az majd a harmadik lap kézhezvétele 
után tegye borítékba és küldje vissza címünkre. Ezekre 
a lapokra kapják meg a könyvjutalmat azok, akiknek 
a megfejtése hibátlan volt. Erről még részletesen írunk 
júniusi számunkban is. 


A TA e £ tzR 
Válaszolj a baloldali kérdésekre megfelelő szóval, a szó 
betűit írd a négyszögekbe. Ha kész vagy, a betűket a 


négyszögekbe írt számok sorrendjében írd sorba és 
olvasd el. 

A homokba nagy kört rajzoltunk. Egy gyerek a kör- 
vonalon áll, kettő a körben. Rajzoljátok meg, milyen 
úton mehetnek a gyerekek az azonos számú kövekhez, 
ha lábnyomaik nem keresztezhetik egymást, és a körből 
nem léphetnek ki. 

Egy osztályban a kétüléses padok három oszlopban áll- 
nak. Ha a tanulók minden oszlopba azonos számban le- 
ülnek, minden oszlopban egy üres hely marad. Ha két 
oszlopot teleülnek, a harmadikba kilenc tanuló jut. Hány 
pad és hány tanuló van a tanteremben? 


Testvérek 
Ketten vagyunk testvérek, mondta Peti. Én 12 évvel 


vagyok öregebb a kishúgomnál. Ketten együtt 13 évesek 
vagyunk. Hány éves Peti és a kishúga? 

